

**ระบบสั่งซื้อบอร์ดเกม**

จัดทำโดย

1. น.ส.กบ ไม่มีนามสกุล รหัส 6504062610013

2. น.ส.ปภาวรินท์ สุฉันทบุตร รหัส 6504062610170

3. น.ส.อุษณีย์ โกมาศ รหัส 6504062610331

4. น.ส.สุทธรา พรเลิศสว่างสุข รหัส 6504062620205

เสนอ

ผู้ช่วยศาสตราจารย์ สถิต ประสมพันธ์

040613306 วิศวกรรมซอฟต์แวร์ (Software Engineering) , เทอมที่ 2/2566

ภาควิชาวิทยาการคอมพิวเตอร์และสารสนเทศ, คณะวิทยาศาสตร์ประยุกต์

มหาวิทยาลัยเทคโนโลยีพระจอมเกล้าพระนครเหนือ

**สารบัญ**

**กล่าวนำ**

เนื่องจากปัจจุบันบอร์ดเกมกำลังเป็นที่นิยมและมีความน่าสนใจ รวมถึงเว็บไซต์ที่ขายบอร์ดเกมยังมีไม่มากนัก บางผู้ผลิตเลือกช่องทางซื้อขายบอร์ดเกมผ่านทางแพลตฟอร์มโซเชียลมีเดียต่างๆ ซึ่งทำให้เกิดปัญหาได้ง่ายเพราะมันไม่ได้ออกแบบมาเพื่อขายบอร์ดเกมโดยเฉพาะ การทำระบบร้านขายบอร์ดเกมขึ้นมาทำให้การซื้อบอร์ดเกมของลูกค้านั้นง่ายขึ้นและมีระบบที่มีประสิทธิภาพจะช่วยลดปัญหาต่างๆที่เกิดขึ้นได้

**วัตถุประสงค์**

จุดประสงค์ของการจัดทำระบบนี้เพื่อลดปัญหาของลูกค้าในการสั่งซื้อบอร์ดเกม และเพื่อให้ผู้ขายหรือบริษัทบอร์ดเกมต่างๆสามารถวางขายบอร์ดเกมได้สะดวกมากยิ่งขึ้นและลดการเกิดข้อผิดพลาดที่อาจส่งผลในทางธุรกิจ เอกสารฉบับนี้จัดทำขึ้นเพื่อให้ผู้ใช้งานและผู้พัฒนาระบบมีความเข้าใจตรงกันในเรื่องความสามารถต่างๆของระบบสั่งซื้อบอร์ดเกม

**ขอบเขตการพัฒนาระบบ**

ระบบสำหรับการสั่งซื้อบอร์ดเกมมีขอบเขตการพัฒนาระบบ โดยแบ่งตามระบบย่อย ดังนี้

1. ระบบย่อยสำหรับการเข้าสู่ระบบ ซึ่งผู้ซื้อ ผู้ขายและผู้ดูแลระบบสามารถเข้าสู่ระบบได้และรหัสผ่านจำเป็นต้องมีตัวอักษรพิมพ์ใหญ่และพิมพ์เล็ก รวมถึงตัวเลขต้องไม่ต่ำกว่า 6 หลัก

2. ระบบงานย่อยสำหรับสั่งซื้อบอร์ดเกม ผู้ใช้สามารถเลือกดูและเลือกซื้อบอร์ดเกม ได้ตามหมวดหมู่ต่างๆ ประกอบด้วยประเภทของเกม ภาษา จำนวนผู้เล่น อายุของผู้เล่น และราคา ผู้ใช้สามารถกดถูกใจสินค้าได้และสามารถให้คะแนนรวมถึงแสดงความคิดเห็นที่มีต่อสินค้าได้

3. ระบบงานย่อยสำหรับชำระเงิน ผู้ใช้งานสามารถชำระเงินได้ด้วยบัตรเครดิตหรือเลือกชำระผ่านทางพร้อมเพย์

4. ระบบงานย่อยสำหรับจัดการสต๊อกสินค้า โดยผู้ขายสามารถเช็คจำนวนสินค้า และลงสินค้าใหม่ได้อยู่เสมอ

5. ระบบงานย่อยสำหรับติดต่อผู้ดูแลระบบ ระบบงานย่อยส่วนนี้เป็นหน้าที่ของ Admin ที่ดูแลระบบที่จะต้องตอบคำถามที่ผู้ใช้งานสงสัยหรือเกิดปัญหาระหว่างการใช้งาน

6.ระบบงานย่อยสำหรับติดต่อผู้ขาย ระบบงานย่อยส่วนนี้เป็นหน้าที่ของผู้ขายที่จะต้องรับผิดชอบต่อการสั่งซื้อทุกสินค้าของผู้ซื้อหากมีข้อผิดพลาดต่อสินค้านั้น